pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​ปลัดฯ ณัฐพล แนะ SCG HEIM ต่อยอดบ้านประกอบสำเร็จ ขยายเป้าหมายสู่อาคารสำนักงานและบ้านพักข้าราชการ
วันจันทร์ที่ 21 สิงหาคม 2566
21/08/2566
​ปลัดฯ ณัฐพล แนะ SCG HEIM ต่อยอดบ้านประกอบสําเร็จ ขยายเป้าหมายสู่อาคารสํานักงานและบ้านพักข้าราชการ
​ปลัดกระทรวงอุตสาหกรรม ณัฐพล แนะ SCG HEIM ต่อยอดบ้านประกอบสําเร็จ ขยายเป้าหมายสู่อาคารสํานักงานและบ้านพักข้าราชการ
เมื่อวันที่ 19 สิงหาคม 2566 ดร.ณัฐพล รังสิตพล ปลัดกระทรวงอุตสาหกรรม เยี่ยมชมและศึกษานวัตกรรมบ้านสําเร็จรูป SCG HEIM โดยมีนางสาวณัฏฐิญา เนตยสุภา รองปลัดกระทรวงอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายภาสกร ชัยรัตน์ ผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม และผู้บริหารกระทรวงอุตสาหกรรมเข้าร่วมด้วย โดยมี Mr. Masatoshi Kifuji Managing Director และนายวชิระชัย คูนําวัฒนา Head of Smart System Solution Business และผู้บริหารจาก SCG HEIM ให้การต้อนรับ ณ SEKISUI-SCG Industrial (SCG HEIM Factory) อําเภอหนองแค จังหวัดสระบุรี
นวัตกรรมบ้าน เอสซีจี ไฮม์ (SCG HEIM) คือการสร้างบ้านกึ่งสําเร็จรูป ที่นําเทคโนโลยีที่ทันสมัยจากญี่ปุ่นเข้ามาในไทย โดยเป็นการร่วมลงทุนกับ SEKISUI ของประเทศญี่ปุนที่มีประสบการณ์การสร้างบ้านกว่า 50 ปี และมีการสร้างบ้านไปแล้วกว่า 5 แสนหลัง สําหรับการก่อสร้างบ้าน เอสซีจี ไฮม์ เป็นการใช้ระบบ Modular ที่โครงสร้าง ชิ้นส่วนบ้านถูกสร้างสําเร็จมาจากโรงงาน แล้วนํามาประกอบที่หน้างาน ทําให้สามารถวางแผนการผลิตได้อย่างมีประสิทธิภาพ นอกจากนี้ในการประกอบบ้านยังมีความพิถีพิถันสูงจึงทําให้ไม่เกิดรอยต่อหรือแตกร้าว สามารถป้องกันฝุ่น แบคทีเรีย สารก่อภูมิแพ้ ด้วยคุณสมบัติของการกรองคุณภาพอากาศด้วยระบบไหลเวียนอากาศหลายชั้น พร้อมกับการเลือกใช้วัสดุโครงสร้างที่มีคุณภาพสูงจึงช่วยลดเสียงรบกวนจากบริเวณภายนอก และที่สําคัญทางเอสซีจียังมีบริการตรวจเช็คสภาพบ้านนานถึง 20 ปี
ปลัดฯ ณัฐพล กล่าวว่า การมาเยี่ยมชมบ้านเอสซีจี ไฮม์ ในครั้งนี้ เนื่องจากเป็นอุตสาหกรรมที่สามารถต่อยอดและสร้างการเติบโตทางเศรษฐกิจของประเทศได้ ซึ่งเอสซีจีถือเป็นผู้นําในอุตสาหกรรมนี้ โดยตั้งแต่ที่เริ่มดําเนินกิจการด้านนี้ในประเทศไทยมากว่า 13 ปี มีการพัฒนาและสร้างสรรค์นวัตกรรมการสร้างบ้านสําเร็จรูปที่มีคุณภาพสูง มีโครงสร้างที่แข็งแรงอายุการใช้งานยาวนาน อีกทั้งยังมีการพัฒนาระบบไหลเวียนอากาศทําให้อากาศภายในบ้านมีความบริสุทธิ์ ปราศจาก PM 2.5 จึงเหมาะแก่การเป็นที่พักอาศัยของครอบครัว นอกจากนี้ยังมีระบบการผลิตที่ดีเยี่ยมทําให้สามารถสร้างบ้านได้ในระยะเวลาที่กําหนด ทั้งนี้ ปลัดกระทรวงฯ ได้ให้ข้อมูลกับทางเอสซีจีเพื่อนําไปวางแผนสําหรับการขยายกลุ่มลูกค้าไปยังหน่วยงานราชการต่าง ๆ ซึ่งมีความต้องการอีกเป็นจํานวนมาก ทั้งการก่อสร้างอาคารสํานักงานและบ้านพักข้าราชการ อย่างไรก็ดีอาจต้องมีการศึกษาข้อกําหนดหรือกฎระเบียบของทางราชการ เพื่อให้สามารถจําหน่ายสินค้าได้อย่างถูกต้องต่อไป
ในเวลาต่อมา ปลัดกระทรวงอุตสาหกรรม พร้อมคณะ ได้ตรวจเยี่ยมธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาสระบุรี เพื่อให้กําลังใจแก่เจ้าหน้าที่ที่ปฏิบัติงานและรับฟังสรุปผลการดําเนินการตลอดช่วงครึ่งปีแรก โดยมีเจ้าหน้าที่ ธพว.สระบุรี ให้การต้อนรับ ทั้งนี้ ปลัดฯ ณัฐพล กล่าวว่า ขอให้ ธพว.สระบุรี ประชาสัมพันธ์ไปยังลูกค้า SME รายใหม่ ๆ มากขี้น เพราะฐานลูกค้าที่มียังเป็นกลุ่มลูกค้าเดิมกว่า 90% รวมถึงหากเพิ่มฐานลูกค้าที่เป็นผู้ประกอบการรายเล็ก ๆ ก็จะช่วยเศรษฐกิจในท้องถิ่นได้มากยิ่งขึ้น
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างงานปรับปรุงเรขาคณิตบนถนนสาย นม.4033 จังหวัดนครราชสีมา เสร็จสมบูรณ์
วันจันทร์ที่ 21 สิงหาคม 2566
กรมทางหลวงชนบท ก่อสร้างงานปรับปรุงเรขาคณิตบนถนนสาย นม.4033 จังหวัดนครราชสีมา เสร็จสมบูรณ์
ยกระดับการเดินทางและการขนส่งพืชผลทางการเกษตร ให้ประชาชนสามารถเดินทางเชื่อม 2 อําเภอ ได้อย่างมีประสิทธิภาพมากยิ่งขึ้น
กรมทางหลวงชนบท (ทช.) กระทรวงคมนาคม โดยสํานักบํารุงทาง ดําเนินโครงการก่อสร้างงานปรับปรุงเรขาคณิตบนถนนทางหลวงชนบทสาย นม.4003 แยก ทล.2256 - บ้านช่องสําราญ อําเภอด่านขุนทด และเทพารักษ์ จังหวัดนครราชสีมา เสร็จสมบูรณ์ โดยก่อสร้างผิวจราจรกว้าง 8 - 12 เมตร ไหล่ทางข้างละ 2 เมตร พร้อมติดตั้งเครื่องหมายจราจร ตั้งแต่ช่วง กม. ที่ 3+775 - 5+000 และ 27+070 - 28+325 รวมระยะทาง 2.480 กิโลเมตร ใช้งบประมาณ 19.985 ล้านบาท ทั้งนี้ โครงการดังกล่าวจะช่วยยกระดับคุณภาพชีวิตที่ดีให้ประชาชนสามารถเดินทางและขนส่งพืชผลการเกษตร ระหว่างอําเภอด่านขุนทดไปยังเทพารักษ์ จังหวัดนครราชสีมา ได้อย่างสะดวกรวดเร็วปลอดภัยมากยิ่งขึ้น
รัฐบาลไทย-ข่าวทำเนียบรัฐบาล-เตือนนายจ้างยื่นบัญชีรายชื่อความต้องการแรงงานต่างด้าว ภายใน 31 ก.ค.66
วันจันทร์ที่ 21 สิงหาคม 2566
21/08/2566
เตือนนายจ้างยื่นบัญชีรายชื่อความต้องการแรงงานต่างด้าว ภายใน 31 ก.ค.66
วันอังคารที่ 24 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงแรงงานเตือนนายจ้างสถานประกอบการที่ยังไม่ได้ยื่นคําขอต่ออายุใบอนุญาตทํางานของแรงงานต่างด้าว
ส่งผลให้ปัจจุบันแรงงานมีสถานะไม่ถูกต้องตามกฎหมาย
ขอให้ยื่นบัญชีรายชื่อความต้องการจ้างแรงงานต่างด้าว พร้อมรูปถ่าย ผ่านเว็บไซต์ e-workpermit.doe.go.th
หรือ ที่สํานักบริหารแรงงานต่างด้าว สํานักงานจัดหางานจังหวัด สํานักงานจัดหางานกรุงเทพมหานครพื้นที่
ภายในวันที่ 31 ก.ค.2566 โดยเมื่อยื่นเอกสารครบถ้วนแล้ว
นายทะเบียนจะออกหลักฐานให้นายจ้างและคนต่างด้าวใช้แสดงการได้รับการผ่อนผันให้ทํางานได้ถึงวันที่ 31
ก.ค.2566 นายจ้างที่ติดปัญหาในการยื่นบัญชีรายชื่อ สอบถามได้ที่สํานักงานจัดหางานทุกแห่งทั่วประเทศ หรือ
สายด่วนกรมการจัดหางาน โทร. 1694
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ชวนชมทัศนียภาพบริเวณสะพานข้ามแม่น้ำเจ้าพระยายามค่ำคืน
วันจันทร์ที่ 21 สิงหาคม 2566
21/08/2566
ชวนชมทัศนียภาพบริเวณสะพานข้ามแม่น้ําเจ้าพระยายามค่ําคืน
วันศุกร์ที่ 28 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงคมนาคม เปิดไฟประดับสะพานข้ามแม่น้ําเจ้าพระยาในพื้นที่กรุงเทพมหานครและปริมณฑล
เนื่องในโอกาสวันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว 28 ก.ค.2566
ประชาชนสามารถร่วมชมทัศนียภาพความสวยงามบริเวณสะพานข้ามแม่น้ําเจ้าพระยาและแม่น้ําเจ้าพระยา
ยามค่ําคืนได้ที่ สะพานภูมิพล 1 สะพานภูมิพล 2 ในพื้นที่กรุงเทพมหานคร และ จ.สมุทรปราการ
และสะพานมหาเจษฎาบดินทรานุสรณ์ จ.นนทบุรี โดยคืนนี้ (28ก.ค.66) เริ่มตั้งแต่เวลา 19.00 – 24.00 น.
และคืนวันที่ 29 – 30 ก.ค. เวลา 19.00 – 22.00 น.เพื่อร่วมสํานึกในพระมหากรุณาธิคุณและเฉลิมพระเกียรติ
ตลอดจนส่งเสริมการท่องเที่ยวยามค่ําคืนภายในประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ชวนชาวพุทธสืบสานพุทธศาสนาเนื่องในวันอาสาฬหบูชาและเข้าพรรษา 2566
วันจันทร์ที่ 21 สิงหาคม 2566
21/08/2566
ชวนชาวพุทธสืบสานพุทธศาสนาเนื่องในวันอาสาฬหบูชาและเข้าพรรษา 2566
วันจันทร์ที่ 31 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงวัฒนธรรม เชิญชวนพุทธศาสนิกชน ร่วมสืบสานพระพุทธศาสนาเนื่องใน วันอาสาฬหบูชา 1
ส.ค.2566 และ วันเข้าพรรษา 2 ส.ค.2566 โดยร่วมกันรักษาศีล ลด ละ เลิก อบายมุขตลอดพรรษา
รักษาวัฒนธรรมประเพณีไทย ปฏิบัติตามพระธรรมคําสอนขององค์สมเด็จพระสัมมาสัมพุทธเจ้า
ถวายเป็นพุทธบูชา และร่วมกิจกรรมทางศาสนา ณ วัดใกล้บ้าน
หรือสถานที่จัดกิจกรรมทั้งในส่วนกลางและส่วนภูมิภาคทั่วประเทศ ตั้งแต่วันที่ 31 ก.ค. – 2 ส.ค.2566
โดยในส่วนกลาง มีกิจกรรมในวันนี้ (31ก.ค.66) ประกอบด้วย พิธีเจริญพระพุทธมนต์ ตักบาตรพระสงฆ์ 19 รูป
ณ กระทรวงวัฒนธรรม กรุงเทพมหานคร และพิธีถวายเทียนพรรษา ณ พระอารามหลวง จํานวน 12 แห่ง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-แผนปฏิบัติการระดับชาติว่าด้วยธุรกิจกับสิทธิมนุษยชน
วันจันทร์ที่ 21 สิงหาคม 2566
21/08/2566
แผนปฏิบัติการระดับชาติว่าด้วยธุรกิจกับสิทธิมนุษยชน
วันอาทิตย์ที่ 30 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี รับทราบแผนปฏิบัติการระดับชาติว่าด้วยธุรกิจกับสิทธิมนุษยชน ระยะที่ 2
พ.ศ.2566 – 2570ซึ่งจัดทําขึ้นตามแนวทางคู่มือของคณะทํางานสหประชาชาติและกรอบแนวทางของหลักการ UNGPs
ประกอบด้วย 3 เสาหลัก คือ การคุ้มครอง การเคารพ และการเยียวยา เช่น ปรับปรุงกฎหมาย นโยบาย
เกี่ยวกับสิทธิสวัสดิการแรงงาน ขจัดการเลือกปฏิบัติ จัดให้มีการรับฟังความเห็นประชาชนและชุมชน
กําหนดช่องทางและมาตรการเยียวยาผู้เสียหายหรือผู้ได้รับผลกระทบ
โดยมีคณะอนุกรรมการขับเคลื่อนแผนกํากับดูแลการดําเนินงาน พัฒนาปรับปรุงแผนงาน
แก้ปัญหาข้อร้องเรียนร้องทุกข์จากการดําเนินธุรกิจของสถานประกอบการ
และประเมินผลการดําเนินงานตามแผนปฏิบัติการ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เตือน ! “อย่าให้ข้อมูลส่วนตัว” สายด่วน 1330 โทรแจ้งสิทธิบริการเท่านั้น
วันจันทร์ที่ 21 สิงหาคม 2566
เตือน ! “อย่าให้ข้อมูลส่วนตัว” สายด่วน 1330 โทรแจ้งสิทธิบริการเท่านั้น
.....
สํานักงานหลักประกันสุขภาพแห่งชาติ (สปสช.) จัดบริการเชิงรุกแนะนําสิทธิประโยชน์ตรวจคัดกรองมะเร็งปากมดลูก แก่ผู้หญิงไทยกลุ่มเป้าหมาย ผ่านสายด่วน สปสช.1330 โดยเจ้าหน้าที่จะแนะนําตัว และแนะนําสิทธิบริการซึ่งเป็นสิทธิประโยชน์จากบัตรทอง จากนั้นจะแนะนําสถานพยาบาลที่เข้ารับบริการและเบอร์ติดต่อสถานพยาบาลนั้น ไม่มีการขอข้อมูลส่วนตัวใดๆทั้งสิ้น
.
สปสช. ใช้ฐานข้อมูลในระบบที่มาจากประชาชนที่โทรติดต่อสายด่วน 1330 โดยตั้งเป้าหมายปี 2566 โทรแจ้งสิทธิประโยชน์แก่กลุ่มเป้าหมาย 249,204 ราย เพื่อให้ประชาชนเข้าถึงบริการได้มากขึ้น ลดภาวะความเจ็บป่วยรุนแรงและอัตราเสียชีวิตจากโรคร้ายนี้
.
กรณีที่มีหมายเลข 1330 โทรหาประชาชน อ้างว่าเป็นการประชาสัมพันธ์บริการ แต่กลับมีการขอข้อมูลส่วนตัวต่าง ๆ เช่น หมายเลขบัตรประชาชน หรือ มีการนําเสนอขายสินค้าหรือบริการ ขอให้ปฏิเสธสายดังกล่าว เนื่องจากเจ้าหน้าที่ของ สปสช. จะ “ไม่มีการสอบถามข้อมูลส่วนตัวรวมทั้งเสนอขายสินค้าหรือบริการ” ใดๆทั้งสิ้น
.
ประชาชนที่มีข้อสงสัย สอบถามเพิ่มเติมได้ที่ สายด่วน สปสช. 1330 ตลอด 24 ชม.
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ชู พญานาค เชื่อมเส้นทางท่องเที่ยวแห่งศรัทธา 5 จังหวัดภาคอีสาน
วันจันทร์ที่ 21 สิงหาคม 2566
21/08/2566
ชู พญานาค เชื่อมเส้นทางท่องเที่ยวแห่งศรัทธา 5 จังหวัดภาคอีสาน
วันอาทิตย์ที่ 22 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงวัฒนธรรม นําอัตลักษณ์ วิถีชีวิต และคติความเชื่อเรื่อง พญานาค
เอกลักษณ์ประจําชาติของไทยประเภทสัตว์ในตํานาน มาเป็น Soft Power
ดึงดูดนักท่องเที่ยวในกิจกรรมตามรอยเส้นทางธรรมแห่งศรัทธา
“เส้นทางความเชื่อความศรัทธาแห่งลุ่มแม่น้ําโขง” ส่งเสริมการท่องเที่ยวในมิติศาสนาและวัฒนธรรม
เชื่อมต่อเส้นทาง 5 จังหวัด ได้แก่ วัดมหาธาตุ ลานพญาศรีสัตตนาคราช วัดพระธาตุพนม จ.นครพนม
ลานพญาศรีภุชงค์มุกดานาคราช พญาอนันตนาคราช วัดรอยพระพุทธบาทภูมโนรมย์ จ.มุกดาหาร ถ้ํานาคา
เจ้าปู่อือลือนาคราช จ.บึงกาฬ พระธาตุหล้าหนอง วัดโพธิ์ชัย พระธาตุบังพวน จ.หนองคาย และ วังนาคินทร์
คําชะโนด จ.อุดรธานี ยกระดับประเพณีท้องถิ่นสู่นานาชาติ สร้างมูลค่าทางเศรษฐกิจได้อย่างเข้มแข็ง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-จัดตั้ง “เรือนจำอุตสาหกรรม” แห่งแรกในประเทศ สร้างรายได้ให้ผู้ต้องขัง “เป็นทุนภายหลังพ้นโทษ”
วันจันทร์ที่ 21 สิงหาคม 2566
จัดตั้ง “เรือนจําอุตสาหกรรม” แห่งแรกในประเทศ สร้างรายได้ให้ผู้ต้องขัง “เป็นทุนภายหลังพ้นโทษ”
.....
กระทรวงยุติธรรม โดยกรมราชทัณฑ์เผยการดําเนินโครงการจัดตั้งเรือนจําอุตสาหกรรม ณ เรือนจําชั่วคราวบ้านบึง สังกัดเรือนจํากลางชลบุรี “ประสบความสําเร็จ”
.
โดยจัดให้เป็นสถานที่สําหรับ “เตรียมความพร้อมก่อนปล่อย” ซึ่งสามารถปรับภารกิจการพัฒนาพฤตินิสัยผู้ต้องขังให้มีความยืดหยุ่นขึ้น และสอดคล้องกับกิจวัตรประจําวัน
.
เป้าหมายของโครงการฯ:
• “ลดการใช้แรงงานผู้ต้องขังในการผลิต” ที่เคยเกิดปัญหาร้องเรียนการจ้างงานผู้ต้องขังที่รายได้น้อยส่งผลให้ได้รับเงินปันผลไม่เหมาะสมกับงานที่ทํา เช่น การถักแห อวน ซึ่งการจ้างงานดังกล่าว ยังไม่สามารถเสริมสร้างทักษะในการทํางานได้
• ดําเนินการให้สอดคล้องกับหลักสิทธิมนุษยชน และปฏิบัติให้ถูกต้องตามหลักกฎหมาย
• มุ่งพัฒนาทักษะผู้ต้องขังเพื่อการเข้าสู่ “อาชีพในระบบอุตสาหกรรม” หลังพ้นโทษ ที่มีรายได้ตามมาตรฐานแรงงานขั้นต่ํา
.
นอกจากนี้ ยังได้รับการสนับสนุนจากภาคเอกชนให้ผู้ต้องขังเข้าฝึกทักษะการทํางานในระบบอุตสาหกรรมที่เกี่ยวกับ “การประกอบรถจักรยาน” เพื่อนําออกจําหน่ายสู่ท้องตลาด
.
ผลที่ได้รับคือ ผู้ต้องขังสามารถนําความรู้และทักษะความชํานาญไปประกอบอาชีพเลี้ยงตนเองและครอบครัว เมื่อภายหลังพ้นโทษ
.
ที่สําคัญโครงการดังกล่าว ยังสร้างรายได้ให้แก่ผู้ต้องขังระหว่างต้องโทษ และเก็บไว้เป็นทุนภายหลังพ้นโทษได้ด้วย ทั้งนี้ ในอนาคตจะขยายโครงการฯ ไปยังเรือนจําทั่วประเทศ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรม เป็นประธานในงานประกาศรางวัลภาพยนตร์แห่งชาติ สุพรรณหงส์ ครั้งที่ 31 “Season Change”
วันจันทร์ที่ 21 สิงหาคม 2566
ปลัดกระทรวงวัฒนธรรม เป็นประธานในงานประกาศรางวัลภาพยนตร์แห่งชาติ สุพรรณหงส์ ครั้งที่ 31 “Season Change”
ปลัดกระทรวงวัฒนธรรม เป็นประธานในงานประกาศรางวัลภาพยนตร์แห่งชาติ สุพรรณหงส์ ครั้งที่ 31 “Season Change”
ปลัดกระทรวงวัฒนธรรม เป็นประธานในงานประกาศรางวัลภาพยนตร์แห่งชาติ สุพรรณหงส์ ครั้งที่ 31 “Season Change”
เมื่อวันที่ 20 สิงหาคม 2566 นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในงานประกาศรางวัลภาพยนตร์แห่งชาติ สุพรรณหงส์ ครั้งที่ 31 “Season Change” โดยมีนางโชติกา อัครกิจโสภากุล รองปลัดกระทรวงวัฒนธรรม นางสาวเพชรรัตน์ สายทอง ผู้ตรวจราชการกระทรวงวัฒนธรรม นายธนกร ปุลิเวคินทร์ ประธานสมาพันธ์สมาคมภาพยนตร์แห่งชาติ นางสาวสุวรรณี ชินเชี่ยวชาญ ประธานเจ้าหน้าที่บริหาร สายงานการตลาด บริษัท เอส เอฟ คอร์ปอเรชั่น จํากัด (มหาชน) ผู้บริหารและคณะกรรมการสมาพันธ์สมาคมภาพยนตร์แห่งชาติ เจ้าหน้าที่กระทรวงวัฒนธรรม รวมทั้งผู้กํากับ ดารานักแสดง แขกผู้มีเกียรติ และสื่อมวลชน เข้าร่วม ณ โรงภาพยนตร์สยามภาวลัย รอยัลแกรนด์เธียเตอร์ ชั้น 6 พารากอน ซีนีเพล็กซ์ ศูนย์การค้าสยามพารากอน กรุงเทพมหานคร
ในการนี้ นางยุพา ทวีวัฒนะกิจบวร ปลัดกระทรวงวัฒนธรรม เป็นผู้มอบรางวัลภาพยนตร์ยอดเยี่ยม ซึ่งถือเป็นรางวัลสูงสุดของงานให้แก่ภาพยนตร์เรื่อง "วันสุดท้าย..ก่อนบายเธอ" โดย เจ็ท โทน ฟิล์ม และ เฮ้าส์ทัน และนางโชติกา อัครกิจโสภากุล รองปลัดกระทรวงวัฒนธรรม เป็นผู้มอบรางวัลภาพยนตร์ส่งเสริมวัฒนธรรมไทยยอดเยี่ยมให้แก่ภาพยนตร์เรื่อง "บุพเพสันนิวาส 2" โดยบริษัท จีดีเอช ห้าห้าเก้า จํากัด ซึ่งในปีนี้สมาพันธ์สมาคมภาพยนตร์แห่งชาติ ยังได้มอบรางวัล สุพรรณหงส์เกียรติยศ (Lifetime Achievement Award) ให้กับ คุณนคร วีรประวัติ มอบโดย คุณไพโรจน์ สังวริบุตร และรางวัลพิเศษคือ รางวัลภาพยนตร์ไทยยอดนิยมประจําปี 2565 ได้แก่ “เฟื่อน” โดยบริษัท ฮีตฮอย ฟิล์ม จํากัด ประกาศรางวัลและมอบโดย คุณธนกร ปุลิเวคินทร์ ประธานสมาพันธ์สมาคมภาพยนตร์แห่งชาติ
ทั้งนี้ สมาพันธ์สมาคมภาพยนตร์แห่งชาติ ร่วมกับ กระทรวงวัฒนธรรม และ บริษัท ทรูโฟร์ยู สเตชั่น จํากัด (ทรูโฟร์ยู ช่อง 24) จัดงานประกาศรางวัล “สุพรรณหงส์ครั้งที่ 31 Season Change (ซีซั่น เชนจ์) ประจําปี 2565” เพื่อเป็นขวัญและกําลังใจให้แก่บุคลากรในวงการภาพยนตร์ไทย และเผยแพร่ชื่อเสียงภาพยนตร์ไทย ที่ได้รับรางวัลให้สาธารณชนรับทราบถึงคุณภาพในการผลิต และการสร้างสรรค์ที่ได้มาตรฐานระดับสากล และเพื่อเผยแพร่กิจกรรมทางศิลปะและวัฒนธรรมอันดีงามของไทย ในปีมีรายชื่อผู้เข้าชิงรางวัลต่าง ๆ ทั้งหมด 17 สาขา จากภาพยนตร์ไทยที่เข้าฉายในปี 2565 ทั้งหมด 48 เรื่อง และรางวัลพิเศษอีก 3 รางวัล ได้แก่ สุพรรณหงส์เกียรติยศ (Lifetime Achievement Award), ภาพยนตร์ส่งเสริมวัฒนธรรมไทยยอดเยี่ยม (Best Cultural Promotion Film) และ ภาพยนตร์ไทยยอดนิยม (Most Popular Thai Film) จัดขึ้น ณ โรงภาพยนตร์สยามภาวลัย รอยัล แกรนด์เธียเตอร์ ชั้น 6 พารากอน ซีนีเพล็กซ์ ศูนย์การค้าสยามพารากอน และยังมีการถ่ายทอดสดการจัดงาน ผ่านทางสถานีหลัก ทรูโฟร์ยู ช่อง 24 ช่องทรูอินไซต์ (ช่อง 335,113,38) และชมออนไลน์ทาง TrueVisions NOW รวมถึงแอปพลิเคชั่นส์ ทรูไอดี
รัฐบาลไทย-ข่าวทำเนียบรัฐบาล-กรมการขนส่งทางบก เผยยอดผู้ชำระภาษีระหว่างเดือนตุลาคม 2565 - กรกฎาคม 2566
วันจันทร์ที่ 21 สิงหาคม 2566
กรมการขนส่งทางบก เผยยอดผู้ชําระภาษีระหว่างเดือนตุลาคม 2565 - กรกฎาคม 2566
แนะรถยนต์ และรถจักรยานยนต์อายุการใช้งานเกินกําหนดนํารถเข้าตรวจสภาพก่อนชําระภาษีล่วงหน้าผ่านแอปพลิเคชัน DLT Vehicle Tax
กรมการขนส่งทางบก เผยยอดผู้ชําระภาษีระหว่างเดือนตุลาคม 2565 - กรกฎาคม 2566 แนะรถยนต์และรถจักรยานยนต์อายุการใช้งานเกินกําหนดนํารถเข้าตรวจสภาพก่อนชําระภาษีล่วงหน้าผ่านแอปพลิเคชัน DLT Vehicle Tax
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า ปัจจุบันกรมการขนส่งทางบก (ขบ.) มีช่องทางออนไลน์ในการให้บริการประชาชนสําหรับการชําระภาษีรถยนต์และรถจักรยานยนต์ เช่น เว็บไซต์ ขบ. https://eservice.dlt.go.th แอปพลิเคชัน DLT Vehicle Tax เคาน์เตอร์เซอร์วิส แอปพลิเคชัน mPAY และ Truemoney Wallet ซึ่งได้รับความนิยมจากประชาชนเพิ่มมากขึ้น เนื่องจากเป็นช่องทางที่มีความสะดวกและไม่ต้องเดินทางมาที่สํานักงานขนส่ง อยู่ที่ไหนก็สามารถชําระภาษีได้
สําหรับยอดผู้ชําระภาษีรถระหว่างเดือนตุลาคม 2565 - กรกฎาคม 2566 ขบ. สามารถจัดเก็บภาษีรถประจําปีของสํานักงานขนส่งกรุงเทพมหานครพื้นที่ 1 - 5 ได้ทั้งสิ้น 5,513,210 คัน รวมเป็นเงิน7,641,052,271.67 บาท แบ่งเป็น ผ่านแอปฯ DLT Vehicle Tax 113,906 คัน เว็บไซต์ https://eservice.dlt.go.th 687,452 คัน เคาน์เตอร์เซอร์วิส 145,766 คัน แอปฯ mPAY และ Truemoney Wallet 8,977 คัน ส่วนที่สํานักงานขนส่งกรุงเทพมหานคร พื้นที่ 1 - 5 มีผู้ใช้บริการ 3,736,312 คัน บริการเลื่อนล้อต่อภาษี (Drive Thru for Tax) 746,190 คัน ศูนย์บริการร่วมคมนาคม 47,658 คัน ที่ทําการไปรษณีย์ 6,375 คัน ตู้รับชําระภาษีรถประจําปีอัตโนมัติ (Kiosk) 17,003 คัน และผ่านธนาคาร 8 คัน สําหรับผู้ที่ชําระภาษีรถประจําปีผ่านแอปฯ DLT Vehicle Tax สามารถเลือกให้จัดส่งเครื่องหมายการเสียภาษี และใบเสร็จรับเงินทางไปรษณีย์ จะได้รับภายใน 5 วันทําการนับจากวันชําระเงิน หรือเลือกพิมพ์เครื่องหมายการเสียภาษีด้วยตนเองที่ตู้ Kiosk ภายในสํานักงานขนส่งกรุงเทพมหานครพื้นที่ 1 - 5 โดยในระหว่างที่รอรับเอกสาร ระบบจะแสดงหลักฐานการชําระภาษีรถประจําปีชั่วคราว เพื่อให้เจ้าของรถสามารถใช้เป็นหลักฐานแสดงการชําระภาษีจนกว่าจะได้รับเครื่องหมายการเสียภาษีประจําปีจาก ขบ.
ทั้งนี้ ขบ. แนะนําผู้ที่ต้องการชําระภาษีรถประจําปีสามารถชําระล่วงหน้าได้ก่อนครบอายุภาษี 90 วัน รถยนต์อายุการใช้งานเกิน 7 ปี รถจักรยานยนต์อายุการใช้งานเกิน 5 ปี รวมถึงรถที่ค้างชําระภาษีเกิน 1 ปี แต่ไม่เกิน 3 ปี สามารถนํารถเข้าตรวจสภาพ ณ สถานตรวจสภาพรถเอกชนก่อนชําระภาษีล่วงหน้าผ่านระบบออนไลน์ หากประชาชนมีข้อสงสัยหรือสอบถามเกี่ยวกับการชําระภาษีรถยนต์หรือรถจักรยานยนต์สามารถติดต่อได้ที่สายด่วน ขบ. โทร. 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-อนุมัติให้ไทยเสนอตัวเป็นเจ้าภาพจัดประชุมเครือข่ายเมืองสร้างสรรค์ของยูเนสโก ปี 68
วันจันทร์ที่ 21 สิงหาคม 2566
21/08/2566
อนุมัติให้ไทยเสนอตัวเป็นเจ้าภาพจัดประชุมเครือข่ายเมืองสร้างสรรค์ของยูเนสโก ปี 68
วันเสาร์ที่ 22 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรีอนุมัติให้ไทยยื่นประมูลสิทธิ์เสนอตัวเป็นเจ้าภาพจัดการประชุมประจําปีของเครือข่ายเมืองสร้างสรรค์ข
ององค์การยูเนสโก ครั้งที่ 17 ในปี 2568
เนื่องจากเป็นโอกาสที่ไทยจะได้นําเสนอวัฒนธรรมไทยสู่เวทีนานาชาติ โดยการประชุมจะจัดขึ้นในช่วงเดือน
ก.ค.2568 เป็นเวลา 7 วัน ภายใต้แนวคิด “เชื่อมอดีตสู่ปัจจุบัน สร้างนวัตกรรมเพื่อการต่อยอด”
แบ่งการประชุมเป็น 7 กลุ่มย่อย ได้แก่ หัตถกรรมและศิลปพื้นบ้าน การออกแบบ ภาพยนตร์ วิทยาการอาหาร
วรรณกรรม มีเดีย อาร์ตและดนตรี รวมทั้งมีการทัศนศึกษาเพื่อเยี่ยมชมเมืองสัมผัสวัฒนธรรมประเพณี ทั้งนี้
จะมีกระบวนการคัดเลือกโดยพิจารณาจากเอกสาร การนําเสนอ การลงคะแนนเสียงผ่านช่องทางออนไลน์
และประกาศผล ในช่วงเดือน ต.ค.2566
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรม เป็นประธานในพิธีเปิดโครงการเสริมสร้างความรู้ด้านเทคโนโลยีดิจิทัล งานสารบรรณ และระบบสารสนเทศ เพื่อพัฒนาสมรรถนะการปฏิบัติงานพิธีการศพที่ได้รับพระราชทาน
วันจันทร์ที่ 21 สิงหาคม 2566
ปลัดกระทรวงวัฒนธรรม เป็นประธานในพิธีเปิดโครงการเสริมสร้างความรู้ด้านเทคโนโลยีดิจิทัล งานสารบรรณ และระบบสารสนเทศ เพื่อพัฒนาสมรรถนะการปฏิบัติงานพิธีการศพที่ได้รับพระราชทาน
ปลัดกระทรวงวัฒนธรรม เป็นประธานในพิธีเปิดโครงการเสริมสร้างความรู้ด้านเทคโนโลยีดิจิทัล งานสารบรรณ และระบบสารสนเทศ เพื่อพัฒนาสมรรถนะการปฏิบัติงานพิธีการศพที่ได้รับพระราชทาน ประจําปีงบประมาณ พ.ศ. 2566
ปลัดกระทรวงวัฒนธรรม เป็นประธานในพิธีเปิดโครงการเสริมสร้างความรู้ด้านเทคโนโลยีดิจิทัล งานสารบรรณ และระบบสารสนเทศ เพื่อพัฒนาสมรรถนะการปฏิบัติงานพิธีการศพที่ได้รับพระราชทาน ประจําปีงบประมาณ พ.ศ. 2566
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีเปิดโครงการเสริมสร้างความรู้ด้านเทคโนโลยีดิจิทัล งานสารบรรณ และระบบสารสนเทศ เพื่อพัฒนาสมรรถนะการปฏิบัติงานพิธีการศพที่ได้รับพระราชทาน ประจําปีงบประมาณ พ.ศ. 2566 โดยมีนางโชติกา อัครกิจโสภากุล รองปลัดกระทรวงวัฒนธรรม นายชนะกิจ คชชี ผู้อํานวยการกองพิธีการศพที่ได้รับพระราชทาน ผู้บริหาร ผู้อํานวยการกลุ่มอํานวยการพิธีการศพที่ได้รับพระราชทานกรุงเทพมหานคร ผู้อํานวยการกลุ่มอํานวยการพิธีการศพที่ได้รับพระราชทาน ที่ 1-15 ข้าราชการ และเจ้าหน้าที่สังกัดกลุ่มอํานวยการพิธีการศพที่ได้รับพระราชทานกรุงเทพมหานคร กลุ่มอํานวยการพิธีการศพที่ได้รับพระราชทานที่ 1-15 และกลุ่มพิธีการศพที่ได้รับพระราชทาน สํานักงานวัฒนธรรมจังหวัด 76 จังหวัด เข้าร่วม ณ โรงแรมเดอะพาลาซโซ่ แขวงดินแดง เขตดินแดงกรุงเทพมหานคร
ทั้งนี้ โครงการดังกล่าว จัดขึ้นระหว่างวันที่ 16-18 สิงหาคม 2566 ณ โรงแรมเดอะพาลาซโซ่ โดยมีผู้เข้าร่วมอบรมจํานวน 172 คน การฝึกอบรมประกอบด้วย การบรรยายและการฝึกปฏิบัติจริงการใช้งานระบบสารสนเทศฯ การบริหารจัดการพัสดุสิ่งของพระราชทาน การลงทะเบียน การส่งคืนและตรวจรับวัสดุครุภัณฑ์งานพิธี การบริหารการเบิกจ่ายงบประมาณ การประเมินผลการปฏิบัติงานในระบบสารสนเทศฯ โดยวิทยากรจากกองพิธีการศพที่ได้รับพระราชทาน และวิทยากรด้านสารสนเทศเพื่อให้ผู้เข้ารับการฝึกอบรมมีความรู้ ความเข้าใจ และพัฒนาสมรรถนะเพิ่มทักษะการใช้ระบบสารสนเทศการบริหารจัดการและอํานวยการงานพิธีการศพที่ได้รับพระราชทาน และสามารถนําความรู้จากการฝึกอบรมไปพัฒนาบุคลากรในสังกัดได้ต่อไป
รัฐบาลไทย-ข่าวทำเนียบรัฐบาล-ชวนผู้ประกอบการรถ-เรือสาธารณะ ร่วมโครงการสวัสดิการแห่งรัฐ
วันจันทร์ที่ 21 สิงหาคม 2566
21/08/2566
ชวนผู้ประกอบการรถ-เรือสาธารณะ ร่วมโครงการสวัสดิการแห่งรัฐ
วันอังคารที่ 1 สิงหาคม 2566
ชวนผู้ประกอบการรถ-เรือสาธารณะ ร่วมโครงการสวัสดิการแห่งรัฐ
ต่อจากนี้ไป ขอเชิญรับฟังไทยคู่ฟ้า
กระทรวงการคลัง
เตรียมขยายสิทธิสวัสดิการแห่งรัฐส่วนของวงเงินค่าเดินทางผ่านระบบขนส่งสาธารณะให้ครอบคลุมระบ
บขนส่งสาธารณะเอกชน รถร่วม และเรือ
จึงเชิญชวนผู้ประกอบการขนส่งสาธารณะที่ต้องการสมัครเป็นผู้ให้บริการแก่ผู้มีสิทธิสวัสดิการแห่งรัฐ
โดยต้องเป็นผู้ประกอบการรถเอกชนร่วม ขสมก. รถเอกชน และส่วนราชการกรุงเทพมหานคร รถเอกชนร่วม
บขส. และรถเอกชน และรถสองแถวรับจ้าง ติดต่อรับแบบฟอร์มและสมัครได้ตั้งแต่วันนี้ (1ส.ค.66) เป็นต้นไป
ที่ กรมการขนส่งทางบก หรือสํานักงานขนส่งจังหวัด เรือโดยสาร สมัครที่กรมเจ้าท่า หรือ
สํานักงานเจ้าท่าภูมิภาค ในวันและเวลาราชการ
เมื่อดําเนินการแล้วเสร็จจะสามารถเปิดรับชําระเงินจากผู้มีสิทธิสวัสดิการแห่งรัฐได้ตั้งแต่วันที่ 1 ต.ค.2566
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล- อนุญาตเปิดสถานบริการ 24 ชม. ในพื้นที่เมืองการบินภาคตะวันออก
วันจันทร์ที่ 21 สิงหาคม 2566
21/08/2566
อนุญาตเปิดสถานบริการ 24 ชม. ในพื้นที่เมืองการบินภาคตะวันออก
วันศุกร์ที่ 21 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรีอนุมัติหลักการร่างกฎกระทรวงซึ่งเป็นการกําหนดให้สถานบริการที่ตั้งอยู่ในพื้นที่เมืองการบินภายในเข
ตส่งเสริมเมืองการบินภาคตะวันออก เปิดบริการได้ 24 ชม.
เพื่อสนับสนุนให้พื้นที่เมืองการบินภาคตะวันออกสามารถดําเนินกิจกรรมสันทนาการที่จําเป็นและเหมาะสม
มีศักยภาพในการรองรับนักธุรกิจ ผู้เดินทาง นักท่องเที่ยว และผู้ใช้บริการสนามบินอู่ตะเภา
โดยมีแผนบริหารจัดการพื้นที่และประเภทกิจกรรมรองรับความต้องการเฉพาะกลุ่ม เช่น โรงแรม
อาคารที่พักอาศัย ร้านอาหาร ที่มีการจําหน่ายอาหารและเครื่องดื่มแอลกอฮอล์ตลอด 24 ชม.
จะดําเนินการภายในพื้นที่ปิด มีระบบรักษาความปลอดภัยตามมาตรฐานสากล ควบคุมการเข้าออกของบุคคล
และไม่กระทบต่อประชาชนในพื้นที่โดยรอบ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กำหนดให้ทุกโรงเรียนเป็นเขตปลอดบุหรี่
วันจันทร์ที่ 21 สิงหาคม 2566
21/08/2566
กําหนดให้ทุกโรงเรียนเป็นเขตปลอดบุหรี่
วันอังคารที่ 25 กรกฎาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงสาธารณสุข ออกประกาศตาม พ.ร.บ.คุ้มครองสุขภาพของผู้ไม่สูบบุหรี่ พ.ศ.2535 กําหนดให้
โรงเรียน สถานศึกษา หรือสถาบันการศึกษา ระดับต่ํากว่าอุดมศึกษา เป็นเขตปลอดบุหรี่ทั้งหมด
โดยให้ผู้อํานวยการสถานศึกษากําหนดนโยบายเป็นลายลักษณ์อักษรพร้อมถ่ายทอดสู่การปฏิบัติและประชาสัมพันธ์หลากหลายช่องทางตั้งคณะกรรมการสํารวจข้อมูลการสูบบุหรี่ในโรงเรียนติดเครื่องหมายห้ามสูบบุหรี่ให้เห็นชัดเจนบริเวณทางเข้าโรงเรียนและทุกอาคารไม่มีสิ่งอํานวยความสะดวกแก่การสูบบุหรี่และเฝ้าระวังไม่ให้มีการสูบบุหรี่สอดแทรกเรื่องบุหรี่ในการจัดการเรียนรู้
คัดกรองนักเรียนกลุ่มเสี่ยงพร้อมช่วยส่งต่อสู่ระบบเลิกบุหรี่ตามความเหมาะสม
โดยให้นักเรียนมีส่วนร่วมในการขับเคลื่อนทั้งในโรงเรียนและชุมชน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว. "จุติ" สั่ง พม. เร่งช่วยเหลือฟื้นฟูครอบครัวเปราะบาง 682 ครัวเรือน หลังเหตุพลุระเบิด จ.นราธิวาส
วันจันทร์ที่ 7 สิงหาคม 2566
รมว. "จุติ" สั่ง พม. เร่งช่วยเหลือฟื้นฟูครอบครัวเปราะบาง 682 ครัวเรือน หลังเหตุพลุระเบิด จ.นราธิวาส
รมว. "จุติ" สั่ง พม. เร่งช่วยเหลือฟื้นฟูครอบครัวเปราะบาง 682 ครัวเรือน หลังเหตุพลุระเบิด จ.นราธิวาส
วันที่ 4 สิงหาคม 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า กรณีเกิดเหตุโกดังเก็บพลุและดอกไม้ไฟระเบิดที่ตําบลมูโนะ อําเภอสุไหงโก-ลก จังหวัดนราธิวาส นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้สั่งการให้ทุกหน่วยงานในสังกัดกระทรวง พม. เร่งช่วยเหลือฟื้นฟูพี่น้องประชาชนที่ประสบปัญหาทุกครอบครัว โดยเฉพาะครอบครัวเปราะบาง อาทิ ครอบครัวที่มีเด็กเล็ก ผู้สูงอายุ คนพิการ และผู้ป่วยติดเตียง เพื่อให้ได้รับการช่วยเหลือดูแลจนสามารถกลับมาดําเนินชีวิตและประกอบอาชีพได้ปกติสุข
นายอนุกูล กล่าวต่อไปว่า ทั้งนี้ กระทรวง พม. ได้วางแผนการช่วยเหลือฟื้นฟูครอบครัวเปราะบางที่ประสบภัย โดยแบ่งเป็น 3 ระยะ ตั้งแต่ 1) ระยะวิกฤต โดยนักสังคมสงเคราะห์ นักจิตวิทยา และหน่วยงานทีม One Home พม. ร่วมกับจังหวัดนราธิวาส ลงพื้นที่สํารวจ เก็บข้อมูลครอบครัวเปราะบางที่ประสบภัย พบว่า มีเด็ก 452 คน ผู้สูงอายุ 516 ราย คนพิการ 16 ราย และผู้ป่วยติดเตียง 8 ราย อีกทั้งจะมีการจัดกิจกรรมบําบัดฟื้นฟู 2) ระยะกลาง เป็นการช่วยเหลือด้านที่อยู่อาศัยชั่วคราวให้กับครัวเรือน 682 หลัง วงเงิน 12.27 ล้านบาท โดยสถาบันพัฒนาองค์กรชุมชน หรือ พอช. สนับสนุนเงินค่าก่อสร้างที่พักชั่วคราว ครัวเรือนละไม่เกิน 18,000 บาท หรือค่าเช่าบ้านตามการจ่ายจริง แต่ไม่เกิน 3,000 บาทต่อเดือน และไม่เกิน 6 เดือน รวมเป็นเงินไม่เกิน 18,000 บาทต่อครัวเรือน และสนับสนุนเงินค่าซ่อม/สร้างที่อยู่อาศัยถาวรเบื้องต้น หลังละ 30,000 บาท รวมทั้งสิ้น 88 หลัง วงเงิน 2.64 ล้านบาท
นายอนุกูล กล่าวเพิ่มเติมว่า นอกจากนี้ มีการช่วยเหลือเงินสงเคราะห์ต่างๆ วงเงิน 1.81 ล้านบาท ตลอดจนการใช้เครือข่ายทีมสหวิชาชีพ (Case Manager) ในพื้นที่ช่วยเหลือครอบครัวเปราะบาง และ 3) ระยะยาว โดยสนับสนุนเรื่องการพัฒนาทักษะอาชีพ กองทุนเพื่อประกอบอาชีพ และการซ่อม/สร้างที่อยู่อาศัยถาวร รวมถึงการพัฒนาคุณภาพชีวิตทุกมิติ ซึ่งทั้งหมดเป็นการช่วยเหลือของกระทรวง พม. เพื่อคืนความสุขให้กับพี่น้องประชาชนโดยเร็วที่สุด
#ช่วย24ชั่วโมง #พม24ชม #ข่าวพม #esshelpme
รัฐบาลไทย-ข่าวทำเนียบรัฐบาล-“ทิพานัน” เผยรัฐบาลรุกตั้งหน่วยคัดกรองผู้ป่วยติดยาเสพติด9.5 พันแห่ง ครอบคลุมทุกตำบล ยัน “พล.อ.ประยุทธ์”มุ่งแก้ไขปัญหายาเสพติดครบวงจร เพื่อสังคมที่ปลอดภัยและปลอดจากยาเสพติดอย่างยั่ง
วันจันทร์ที่ 7 สิงหาคม 2566
07/08/2566
“ทิพานัน” เผยรัฐบาลรุกตั้งหน่วยคัดกรองผู้ป่วยติดยาเสพติด9.5 พันแห่ง ครอบคลุมทุกตําบล ยัน “พล.อ.ประยุทธ์”มุ่งแก้ไขปัญหายาเสพติดครบวงจร เพื่อสังคมที่ปลอดภัยและปลอดจากยาเสพติดอย่างยั่ง
“ทิพานัน” เผยรัฐบาลรุกตั้งหน่วยคัดกรองผู้ป่วยติดยาเสพติด9.5 พันแห่ง ครอบคลุมทุกตําบล ยัน “พล.อ.ประยุทธ์”มุ่งแก้ไขปัญหายาเสพติดครบวงจร เพื่อสังคมที่ปลอดภัยและปลอดจากยาเสพติดอย่างยั่งยืน
วันที่ 7 สิงหาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัมนตรีและรัฐมนตรีว่าการกระทรวงกลาโหม ให้ความสําคัญในการป้องกันและแก้ไขปัญหายาเสพติดอย่างจริงจังต่อเนื่อง โดยได้มอบนโยบายให้หน่วยงานที่เกี่ยวข้องบูรณาการการทํางานกันทุกภาคส่วน และให้มีมาตรฐานสูงยิ่งขึ้น เพื่อให้เกิดความร่วมมือในทุกมิติ ทําให้ประเทศชาติมีความมั่นคงและปลอดภัย จึงได้เน้นย้ําเรื่องของการบําบัดรักษาผู้ป่วยติดยาเสพติดให้เพียงพอเหมาะสม
ทั้งนี้ ล่าสุด กระทรวงสาธารณสุข รายงานว่าปัจจุบันสามารถตั้งหน่วยบริการศูนย์คัดกรองแล้ว 9,826 แห่งแบ่งเป็นในสังกัด กระทรวงสาธารณสุข 6,615 แห่ง องค์การปกครองส่วนท้องถิ่น 3,184 แห่ง สถานพยาบาลยาเสพติด 1,078 แห่ง บูรณาการโดยใช้ชุมชนเป็นฐาน (CBTx) ครอบคลุมทุกตําบล 8,687 ชุมชน จัดบริการหอผู้ป่วยในจิตเวชและยาเสพติด ในโรงพยาบาลศูนย์, โรงพยาบาลทั่วไป สังกัด กระทรวงสาธารณสุข ครอบคลุมทุกจังหวัด และโรงพยาบาลสังกัดกรมสุขภาพจิต รวม 5,617 แห่ง จัดตั้งกลุ่มงานจิตเวชและยาเสพติดในโรงพยาบาลชุมชนแล้ว 439 แห่ง เพื่อลดความแออัดผู้เข้าบําบัดฟื้นฟู และเพิ่มการเข้าถึงสําหรับผู้ป่วยที่เข้ารับการบําบัดรักษาและฟื้นฟูสมรรถภาพระยะยาวในโรงพยาบาลเฉพาะทาง รองรับผู้ป่วยที่มีแนวโน้มสูงขึ้น ดําเนินการแล้ว 40 แห่ง ใน 25 จังหวัด
น.ส.ทิพานัน กล่าวว่า พร้อมขึ้นทะเบียนศูนย์ฟื้นฟูสภาพทางสังคม 3,132 แห่ง สถานฟื้นฟูสมรรถภาพผู้ติดยาเสพติดทุกจังหวัด 140 แห่ง พร้อมทั้งสร้างมาตรการควบคุม ป้องกันไม่ให้เจ้าหน้าที่ยุ่งเกี่ยวกับยาเสพติด และพัฒนาระบบข้อมูลการบําบัดรักษาและฟื้นฟูผู้ติดยาเสพติดของประเทศ โดยปฏิบัติการทั้งหมดนี้ เกิดขึ้นภายใต้ความร่วมมือระหว่าง กระทรวงสาธารณสุข กองทัพไทย กองทัพบก กองทัพอากาศ กระทรวงการพัฒนาสังคมและความมั่นคงของมนุษย์ (พม.) กระทรวงมหาดไทย (มท.) กรมการปกครอง กรมคุมประพฤติ กรมราชทัณฑ์ ในนาม "คณะอนุกรรมการระบบบําบัด ฟื้นฟู ติดตามผู้ติดยาเสพติด”
“พล.อ.ประยุทธ์ขอบคุณทุกภาตส่วนที่บูรณาการร่วมกันแก้ไขปัญหายาเสพติด ทําให้เกิดผลอย่างเป็นรูปธรรม ทั้งนี้ดําเนินการควบคู่ไปกับการป้องกันการแพร่ระบาด การปราบปราม เพื่อให้เกิดการแก้ไขปัญหาครบวงจร เพื่อสังคมที่ปลอดภัยและปลอดจากยาเสพติดอย่างยั่งยืน”น.ส.ทิพานัน กล่าว
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดนราธิวาส
วันจันทร์ที่ 7 สิงหาคม 2566
ข่าวสารการลงพื้นที่ตรวจราชการ จังหวัดนราธิวาส
วันที่ 4 สิงหาคม 2566
นายกฯ เยี่ยมชาวมูโนะ นราธิวาส ทุกหน่วยงานเร่งให้ความช่วยเหลือ เข้าฟื้นฟูเยียวยาแล้ว ยืนยันรัฐบาลไม่ทอดทิ้งประชาชน
นายกฯ ให้กําลังใจผู้บาดเจ็บขอให้เข้มแข็ง อย่ากังวลเรื่องค่ารักษาพยาบาล รัฐบาลพร้อมดูแลอย่างเต็มที่
รัฐบาลไทย-ข่าวทำเนียบรัฐบาล-กรมทางหลวงชนบท บำรุงถนนสาย ชร.1023 (ถนนเวียงบูรพา) จังหวัดเชียงราย เสร็จสมบูรณ์
วันจันทร์ที่ 7 สิงหาคม 2566
กรมทางหลวงชนบท บํารุงถนนสาย ชร.1023 (ถนนเวียงบูรพา) จังหวัดเชียงราย เสร็จสมบูรณ์
เพิ่มศักยภาพการคมนาคมในพื้นที่ภาคเหนือและเขตเศรษฐกิจพิเศษชายแดน
กรมทางหลวงชนบท (ทช.) กระทรวงคมนาคม โดยแขวงทางหลวงชนบทเชียงราย ดําเนินงานโครงการปรับปรุงทางแยกเป็นผิวจราจรคอนกรีต งานบํารุงถนนทางหลวงชนบทสาย ชร.1023 สาย จ3 ผังเมืองรวมเชียงราย (ถนนเวียงบูรพา) อําเภอเมือง จังหวัดเชียงราย รวมระยะทาง 1.105 กิโลเมตร เสร็จสมบูรณ์ โดยซ่อมสร้างผิวทางลาดยางโดยการหมุนเวียนวัสดุชั้นทางเดิมมาใช้งานใหม่ (Pavement In - Place Recycling) ช่วง กม. ที่ 0+000 - 0+450 และปรับปรุงทางแยกเป็นผิวจราจรคอนกรีต 2 ทางแยก คือ ช่วง กม. ที่ 0+450 - 0+770 และ 2+640 - 2+975 พร้อมตีเส้นจราจร ติดตั้งอุปกรณ์อํานวยความปลอดภัย เป็นถนนขนาด 4 ช่องจราจร กว้าง 9.50 - 13.00 เมตร ใช้งบประมาณ 35.980 ล้านบาท ถนนสายดังกล่าวเป็นถนนเลี่ยงเมือง (Bypass) ฝั่งตะวันออกของจังหวัดเชียงราย สามารถใช้เป็นเส้นทางลัดไปอําเภอเชียงแสนและเชียงของ ช่วยเสริมศักยภาพการคมนาคมในพื้นที่ตัวเมืองและเขตเศรษฐกิจพิเศษชายแดน รองรับปริมาณการเดินทาง/ขนส่งสินค้าระหว่างอําเภอ การขยายตัวทางเศรษฐกิจ เชื่อมโยงโครงข่ายคมนาคมอย่างเป็นระบบทั้งทางบก น้ํา อากาศ ให้มีความสมบูรณ์มากยิ่งขึ้น
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม กำหนดจัดกิจกรรมจิตอาสาพระราชทาน เนื่องในโอกาสวันเฉลิมพระชนมพรรษา สมเเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ๑๒ สิงหาคม ๒๕๖๖
วันจันทร์ที่ 7 สิงหาคม 2566
สํานักงานปลัดกระทรวงกลาโหม กําหนดจัดกิจกรรมจิตอาสาพระราชทาน เนื่องในโอกาสวันเฉลิมพระชนมพรรษา สมเเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ๑๒ สิงหาคม ๒๕๖๖
...
รัฐบาลไทย-ข่าวทำเนียบรัฐบาล-พม. เตรียมพัฒนาที่ดินบริจาค เล็งใช้ประโยชน์ครบวงจร เพื่อชาวสุพรรณบุรี
วันจันทร์ที่ 7 สิงหาคม 2566
พม. เตรียมพัฒนาที่ดินบริจาค เล็งใช้ประโยชน์ครบวงจร เพื่อชาวสุพรรณบุรี
พม. เตรียมพัฒนาที่ดินบริจาค เล็งใช้ประโยชน์ครบวงจร เพื่อชาวสุพรรณบุรี
วันที่ 5 สิงหาคม 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า วันนี้ นับเป็นโอกาสอันดีที่ได้เดินทางมาลงพื้นที่ตรวจที่ดินบริจาคกว่า 16 ไร่ จํานวน 2 แปลง จาก นายพิสิษฐ์ กิตติเธียรไชย อายุ 72 ปี ในพื้นที่ตําบลหนองราชวัตร อําเภอหนองหญ้าไซ และตําบลหนองผักนาก อําเภอสามชุก จังหวัดสุพรรณบุรี เพื่อนํามาวางแผนการออกแบบสําหรับการใช้ประโยชน์ที่ดินเป็นพื้นที่สร้างสรรค์สําหรับชาวสุพรรณบุรีทุกช่วงวัยและทุกกลุ่มเป้าหมาย
นายอนุกูล กล่าวเพิ่มเติมว่า กระทรวง พม. จะร่วมกับจังหวัด อบจ. อบต. และหน่วยงานท้องถิ่น รวมทั้งผู้เชี่ยวชาญ และเครือข่ายในพื้นที่ วางแผนการพัฒนาที่ดินบริจาคอย่างครบวงจรในระยะยาว 5 - 10 ปี โดยแต่ละปี เราต้องกําหนดเป้าหมายอย่างเป็นรูปธรรมว่า ชาวสุพรรณบุรีจะสามารถใช้ประโยชน์อะไรได้บ้าง อาทิ สนามกีฬาขนาดเล็กสําหรับเด็กและเยาวชน ศูนย์ฝึกอาชีพสําหรับสตรี แม่เลี้ยงเดี่ยว ศูนย์บริการสําหรับผู้สูงอายุ พื้นที่การทําเกษตรสําหรับผู้มีรายได้น้อย และพื้นที่กิจกรรมของเอกชน เป็นต้น อีกทั้งจะต้องมีการลงทุนร่วมกัน โดยบูรณาการงบประมาณระหว่างจังหวัด อบจ. อบต. และกระทรวง พม. ทั้งนี้ เพื่อให้ที่ดินบริจาคนี้ได้เกิดประโยชน์สูงสุดกับชาวสุพรรณบุรีทุกคน
#ช่วย24ชั่วโมง #พม24ชม #ข่าวพม #esshelpme
รัฐบาลไทย-ข่าวทำเนียบรัฐบาล-สถาบันการเงิน “รัฐ – เอกชน” ผนึกกำลังวางแนวทาง “แก้ไขหนี้ครัวเรือน” ในปี 2567
วันจันทร์ที่ 7 สิงหาคม 2566
สถาบันการเงิน “รัฐ – เอกชน” ผนึกกําลังวางแนวทาง “แก้ไขหนี้ครัวเรือน” ในปี 2567
.....
ปัญหาหนี้ครัวเรือนและหนี้นอกระบบ เป็นปัญหาสะสมที่มีอยู่ในระบบเศรษฐกิจมานาน เพื่อให้ปัญหาดังกล่าว “ลดน้อยลง” และส่งผลให้ประชาชนมีคุณภาพชีวิตดีขึ้นนั้น
.
ธนาคารแห่งประเทศไทย ธนาคารรัฐ เอกชน และสถาบันการเงินที่ไม่ใช่ธนาคาร (นอนแบงก์) ได้ร่วมกันวางแนวทางแก้หนี้ครัวเรือนอย่างยั่งยืน ประกอบด้วย 2 มาตรการ:
.
• มาตรการให้สินเชื่ออย่างรับผิดชอบและเป็นธรรม ที่สถาบันการเงินต้องเริ่มดําเนินการตั้งแต่ 1 ม.ค. 67
• มาตการแก้หนี้เรื้อรัง เริ่มบังคับใช้ตั้งแต่ 1 เม.ย. 67
.
โดย 2 มาตรการแก้หนี้ดังกล่าว “เป็นการยกระดับมาตรฐานการให้สินเชื่อ” ซึ่งจะสามารถดูแล ปชช. ตั้งแต่ก่อนเป็นหนี้ กําลังจะเป็นหนี้ ระหว่างเป็นหนี้ เมื่อหนี้มีปัญหา และเมื่อมีการขาย/ฟ้องหนี้ รวมทั้งหนี้นอกระบบ
.
ส่วนการแก้ไขปัญหาหนี้ครัวเรือนในปัจจุบัน “เป็นแบบคู่ขนาน” ซึ่งรวมการแก้ไขปัญหาระยะเร่งด่วนและระยะยาว
.
สําหรับระยะเร่งด่วนนั้น ได้ขับเคลื่อนผ่าน “คณะกรรมการกํากับการแก้ไขหนี้สินของประชาชนรายย่อย” ดําเนินการ 3 ด้าน คือ
1) ช่วยเหลือลูกหนี้ให้เข้าถึงกลไกการแก้ไขหนี้สิน
2) ปรับปรุงกฎหมาย
3) เพิ่มเติมแหล่งสินเชื่อที่เป็นธรรม
.
โดยคณะกรรมการชุดนี้ มีการรายงานผลดําเนินงานให้ ครม. ทราบเป็นระยะ เพื่อปรับปรุงแนวทางการทํางานที่เหมาะสมสอดคล้องกับสถานการณ์
.
อ่านเพิ่มเติม คลิก >>https://www.thaigov.go.th/news/contents/details/70918
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ประวิตร-ชัยวุฒิ ลงพื้นที่นราธิวาส ให้กำลังใจ ช่วยเหลือ ผู้ประสบเหตุโกดังพลุระเบิด
วันจันทร์ที่ 7 สิงหาคม 2566
ประวิตร-ชัยวุฒิ ลงพื้นที่นราธิวาส ให้กําลังใจ ช่วยเหลือ ผู้ประสบเหตุโกดังพลุระเบิด
ประวิตร-ชัยวุฒิ ลงพื้นที่นราธิวาส ให้กําลังใจ ช่วยเหลือ ผู้ประสบเหตุโกดังพลุระเบิด
วันนี้ (7 สิงหาคม 2566) พล.อ.ประวิตร วงษ์สุวรรณ รองนายกรัฐมนตรี พร้อมด้วยนายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม และคณะ ลงพื้นที่ ต.บ้านมูโนะ อ.สุไหงโก-ลก จ.นราธิวาส เพื่อเยี่ยมเยียมผู้ประสบภัย และเจ้าหน้าที่ ที่ได้รับผลกระทบจากเหตุการณ์โกดังพลุดอกไม้ไฟระเบิด พร้อมเร่งให้การช่วยเหลือ โดยมีผู้ได้รับผลกระทบ 682 ครัวเรือน เสียชีวิต 11 ราย บาดเจ็บ 389 ราย บ้านเรือนเสียหาย 682 หลัง รร.เสียหาย 3 แห่ง และร่วมกําลังใจผู้ได้รับบาดเจ็บ รวมทั้งทีมแพทย์และสาธารณสุขที่ปฏิบัติงานในพื้นที่ ณ รพ.สุไหงโกลก จากนั้น พล.อ.ประวิตร ได้เดินทางไปพบปะเยี่ยมเยียนประชาชนที่โรงเรียนบ้านมูโนะ เพื่อรับมอบเช็คเงินสดจากธนาคารออมสินจํานวน 2 ล้านบาท รวมถึงถุงยังชีพจํานวน 300 ถุง และ ธนาคารอิสลามแห่งประเทศไทย จํานวน 150,000 บาท ก่อนส่งมอบให้กับทางจังหวัดนราธิวาส เพื่อนําไปดําเนินการช่วยเหลือผู้ประสบภัย และเป็นขวัญกําลังใจ ให้ทุกคนสามารถฝ่าฟันวิกฤตครั้งนี้ไปได้ รวมทั้งยังขอให้ทุกส่วนราชการในพื้นที่ทั้งภาครัฐ เอกชนและทหาร ร่วมระดมความช่วยเหลือฟื้นฟูพื้นที่ โดยเฉพาะการก่อสร้างและปรับปรุงบ้านพักอาศัยที่เสียหาย รวมทั้งระบบสาธารณูปโภคในพื้นที่ให้สามารถใช้การได้เร็วที่สุด
ทั้งนี้ สําหรับการฟื้นฟูที่พักอาศัยและพัฒนาอาชีพ ได้กําชับ รมว.ที่เกี่ยวข้อง ร่วมระดมธนาคาร สถาบันการเงินของรัฐ และบรรษัทประกันสินเชื่ออุตสาหกรรมขนาดย่อม ( บสย.) เข้ามาให้การช่วยเหลือด้านเงินทุนโดยปราศจากดอกเบี้ย โดยให้ ศอ.บต.ประสาน กค. จัดหามาตรการด้านการเงินและการคลัง เป็นกรณีพิเศษ เพื่อช่วยเหลือประชาชน เช่น การพักชําระหนี้จากความเดือดร้อนที่เกิดขึ้น โดยเตรียมเสนอ ครม.ทันที พร้อมย้ํา เจ้าหน้าที่เพิ่มความเข้มงวด ไม่ให้เกิดเหตุซ้ําอีก
_________________________
รัฐบาลไทย-ข่าวทำเนียบรัฐบาล-​ผู้ช่วยทูตทหารสาธารณรัฐฝรั่งเศส ณ กรุงเทพฯ เข้าอำลา ปลัดกระทรวงกลาโหม พร้อมแนะนำ ผู้ช่วยทูตทหารสาธารณรัฐฝรั่งเศส ณ กรุงเทพฯ (ท่านใหม่)
วันจันทร์ที่ 7 สิงหาคม 2566
​ผู้ช่วยทูตทหารสาธารณรัฐฝรั่งเศส ณ กรุงเทพฯ เข้าอําลา ปลัดกระทรวงกลาโหม พร้อมแนะนํา ผู้ช่วยทูตทหารสาธารณรัฐฝรั่งเศส ณ กรุงเทพฯ (ท่านใหม่)
ในวันจันทร์ที่ ๗ สิงหาคม ๒๕๖๖ เวลา ๑๐.๓๐ น. พันโท Stefan STEFANCIC   (สเตฟอง สเตฟองซิก) ผู้ช่วยทูตทหารสาธารณรัฐฝรั่งเศส ณ กรุงเทพฯ ได้เข้าอําลา พลเอก สนิธชนก  สังขจันทร์ ปลัดกระทรวงกลาโหม ณ ห้องพระบารมีปกเกล้า ในศาลาว่าการกลาโหม
ในโอกาสครบวาระการปฏิบัติหน้าที่ พร้อมแนะนํา นาวาอากาศโท Franck ARNAUDON (ฟร็องค์ อาร์โนดง) ผู้ช่วยทูตทหารสาธารณรัฐฝรั่งเศส ณ กรุงเทพฯ ท่านใหม่ ตลอดระยะเวลาของการดํารงตําแหน่ง ผู้ช่วยทูตทหารสาธารณรัฐฝรั่งเศส ณ กรุงเทพฯ ได้ปฏิบัติหน้าที่อย่างเต็มความสามารถ ทั้งยังมีส่วนช่วยสนับสนุนและประสานงานให้กระทรวงกลาโหมไทย และกระทรวงกลาโหมสาธารณรัฐฝรั่งเศสได้ขยายความร่วมมือระหว่างกันในทุกด้านสําหรับความสัมพันธ์ และความร่วมมือระหว่างไทยและสาธารณรัฐฝรั่งเศส ได้ดําเนินมา อย่างราบรื่นเป็นเวลากว่า ๓๐๐ ปี โดยในวันที่ ๑๕ สิงหาคม ๒๕๖๖ นี้จะครบรอบ ๑๖๗ ปีของการสถาปนาความสัมพันธ์ทางการทูตระหว่างกัน
ด้านความร่วมมือทางทหาร กระทรวงกลาโหมของไทยและกระทรวงกลาโหมสาธารณรัฐฝรั่งเศส ได้ขยายความร่วมมืออันดีระหว่างกันในทุก ๆ ด้าน โดยเฉพาะความร่วมมือด้านการฝึกศึกษา ทางทหาร โดยกองทัพสาธารณรัฐฝรั่งเศส ได้เข้าร่วมการฝึกร่วม/ผสม Cobra Gold ในโครงการเสนาธิการ ฝึกร่วมผสม (Multinational Planning Augmentation Team: MPAT) มาตั้งแต่ปี ๒๕๔๗ ซึ่งองค์ความรู้และประสบการณ์ของกองทัพสาธารณรัฐฝรั่งเศส ล้วนเป็นประโยชน์ ต่อการฝึกฯ
การหารือในวันนี้ถือเป็นโอกาสอันดีที่ทั้งสองฝ่ายจะได้แสดงออกถึงความมุ่งมั่งในการก้าว ไปสู่ความเป็นหุ้นส่วนทางยุทธศาสตร์ระหว่างกัน และขับเคลื่อนกิจกรรมความร่วมมือทางทหารระหว่างกันต่อไป
รัฐบาลไทย-ข่าวทำเนียบรัฐบาล-ปลัด สธ. แนะแนวทางวางยุทธศาสตร์สุขภาพ มุ่งแก้ปัญหาปัจจุบัน-พัฒนาคน/ระบบบริการ-รับมืออนาคต
วันจันทร์ที่ 7 สิงหาคม 2566
ปลัด สธ. แนะแนวทางวางยุทธศาสตร์สุขภาพ มุ่งแก้ปัญหาปัจจุบัน-พัฒนาคน/ระบบบริการ-รับมืออนาคต
ปลัดกระทรวงสาธารณสุข เปิดหลักสูตรการพัฒนาความเชี่ยวชาญด้านนโยบายและยุทธศาสตร์สุขภาพแนะแนวทางวางยุทธศาสตร์สุขภาพ 3 ส่วน ได้แก่ แก้ปัญหาปัจจุบัน ปูพื้นฐานพัฒนาคน-ระบบบริการ ตอบสนองแนวโน้มในอนาคต ช่วยขับเคลื่อนนโยบายของกระทรวงสาธารณสุขให้บรรลุเป้าหมาย
วันนี้ (7 สิงหาคม 2566) ที่ โรงแรมริเวอร์ไรน์เพลส โฮเทล แอนด์ เรสซิเด้นท์ จังหวัดนนทบุรี นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานเปิดหลักสูตรการพัฒนาความเชี่ยวชาญด้านนโยบายและยุทธศาสตร์สุขภาพของกระทรวงสาธารณสุข (HPT) รุ่นที่ 6 ประจําปี พ.ศ. 2566 พร้อมบรรยายพิเศษ ในหัวข้อ “ผู้นํากับการขับเคลื่อนนโยบาย” ว่า กระทรวงสาธารณสุขมีนโยบายในการพัฒนาระบบบริการสุขภาพที่ให้ความสําคัญกับการยึดประชาชนเป็นศูนย์กลางและตอบสนองกับสถานการณ์การเปลี่ยนแปลงที่เกิดขึ้น อาทิ โครงสร้างประชากร ภาวะโลกร้อน ปัญหาสิ่งแวดล้อม ความก้าวหน้าทางเทคโนโลยี ดังนั้น การกําหนดยุทธศาสตร์การดําเนินงานด้านสาธารณสุข จึงต้องมุ่งเน้น 3 ประเด็น คือ 1.การแก้ปัญหาสําคัญที่สอดคล้องกับสถานการณ์ปัจจุบัน อาทิ การรองรับสังคมสูงอายุ ยาเสพติด ลดอัตราการตายจากโรคต่างๆ เป็นต้น 2.การพัฒนาบุคลากร รวมถึงระบบบริการ ให้สอดคล้องกับความต้องการของประชาชน และ 3.การตอบสนองแนวโน้มของโลกที่จะเกิดขึ้นในอนาคต อาทิ ระบบสุขภาพดิจิทัล ระบบสาธารณสุขรองรับภาวะฉุกเฉิน โรคระบาด ภัยพิบัติ ความไม่สงบ เป็นต้น ซึ่งจะช่วยขับเคลื่อนนโยบายของกระทรวงสาธารณสุขให้บรรลุเป้าหมายได้ต่อไป
สําหรับผู้เข้ารับการอบรมหลักสูตรการพัฒนาความเชี่ยวชาญด้านนโยบายและยุทธศาสตร์สุขภาพ กระทรวงสาธารณสุข รุ่นที่ 6 ประกอบด้วย รองนายแพทย์สาธารณสุขจังหวัด คณะทํางานด้านพัฒนาระบบบริการสุขภาพ (service plan) เจ้าหน้าที่สาธารณสุขระดับอําเภอ จังหวัด และเขตสุขภาพ ผู้อํานวยการโรงพยาบาล รองผู้อํานวยการโรงพยาบาล ผู้ช่วยผู้อํานวยการโรงพยาบาล และหัวหน้ากลุ่มงานด้านยุทธศาสตร์และแผนงานที่เกี่ยวข้อง รวม 48 คนมีเป้าหมายเสริมสร้างความรู้ ความสามารถในการจัดทํานโยบายและยุทธศาสตร์ด้านสุขภาพในบริบทสาธารณสุขของประเทศ สามารถจัดทําข้อเสนอแนะต่อผู้บริหารเพื่อประกอบการตัดสินใจเชิงนโยบายในการรับมือกับความเปลี่ยนแปลงด้านต่างๆ ได้อย่างเหมาะสม เกิดประโยชน์ต่อประชาชนในพื้นที่รับผิดชอบและระบบสุขภาพของประเทศ
************************************************ 7 สิงหาคม 2566
รัฐบาลไทย-ข่าวทำเนียบรัฐบาล-หน่วยงานรัฐเร่งวางแนวทางผลักดันงานวิจัยสู่ผลิตภัณฑ์เชิงพาณิชย์ อย. จัด e-Consult พร้อมมีระบบสนับสนุนผู้ประกอบการ นักวิจัย ออกผลิตภัณฑ์นวัตกรรมสุขภาพสู่ท้องตลาดรวดเร็วขึ้น
วันจันทร์ที่ 7 สิงหาคม 2566
07/08/2566
หน่วยงานรัฐเร่งวางแนวทางผลักดันงานวิจัยสู่ผลิตภัณฑ์เชิงพาณิชย์ อย. จัด e-Consult พร้อมมีระบบสนับสนุนผู้ประกอบการ นักวิจัย ออกผลิตภัณฑ์นวัตกรรมสุขภาพสู่ท้องตลาดรวดเร็วขึ้น
หน่วยงานรัฐเร่งวางแนวทางผลักดันงานวิจัยสู่ผลิตภัณฑ์เชิงพาณิชย์ อย. จัด e-Consult พร้อมมีระบบสนับสนุนผู้ประกอบการ นักวิจัย ออกผลิตภัณฑ์นวัตกรรมสุขภาพสู่ท้องตลาดรวดเร็วขึ้น
วันที่ 7 สิงหาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่ พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มีนโยบายสนับสนุนให้มีการนําผลงานวิจัยและนวัตกรรมไปสู่การผลิตเชิงพาณิชย์ เป็นรากฐานให้เศรษฐกิจเติบโตได้ยั่งยืนด้วยศักยภาพของคนไทย ซึ่งที่ผ่านมาได้มีการออกกฎหมายมารองรับหลายฉบับ อาทิ พระราชบัญญัติ(พ.ร.บ.) การส่งเสริมวิทยาศาสตร์ การวิจัยและนวัตกรรม พ.ศ. 2562 พ.ร.บ.ส่งเสริมการใช้ประโยชน์ผลงานวิจัยและนวัตกรรม พ.ศ. 2564
ขณะนี้หน่วยงานรัฐที่เกี่ยวข้องกับการอนุญาตผลิตภัณฑ์ก็ได้เร่งรัดกระบวนการทํางานเพื่อรับกับนโยบายการวิจัยสู่การผลิตเชิงพาณิชย์ให้เป็นรูปธรรม ซึ่งในส่วนของสํานักงานคณะกรรมการอาหารและยา (อย.) มีการปรับปรุงกฎระเบียบและหลักเกณฑ์ให้รองรับกับการเปลี่ยนแปลงของเทคโนโลยีต่าง โดยล่าสุดได้จัดทําระบบให้คําปรึกษา การอนุญาตที่สนับสนุนผลิตภัณฑ์กลุ่มนวัตกรรมสุขภาพให้เติบโตได้มากขึ้น
น.ส.ไตรศุลี กล่าวว่า อย. จัดให้มีบริการวินิจฉัยประเภทผลิตภัณฑ์สุขภาพ เพื่อให้ผู้ประกอบการ หรือนักวิจัยสามารถยื่นขออนุญาตผลิตภัณฑ์ได้อย่างถูกต้องและรวดเร็ว รวมถึงบริการให้คําปรึกษาด้านกฎระเบียบ หลักเกณฑ์ ข้อปฏิบัติที่เกี่ยวข้องตั้งแต่กระบวนการวิจัยไปจนถึงพัฒนาออกมาเป็นผลิตภัณฑ์สุขภาพ ผ่านระบบให้คําปรึกษาออนไลน์ หรือe-Consult
โดยในช่วง 6 เดือนแรกของปี 66 ได้มีผู้ยื่นคําขอรับคําปรึกษาและคําขอรับการวินิจฉัยในระบบ e-Consult 4,892 คําขอ แบ่งเป็นคําขอรับการวินิจฉัยประเภทผลิตภัณฑ์สุขภาพ 3,236 คําขอ และคําขอรับคําปรึกษาผลิตภัณฑ์สุขภาพ 1,656 คําขอ แสดงให้เห็นแนวโน้มของการนําองค์ความรู้ งานศึกษาวิจัยด้านสุขภาพออกไปสู่การผลิตเชิงพาณิชย์ที่มากขึ้น โดย อย.ได้ให้บริการ e-Consult แก่ผู้ประกอบการ หรือนักวิจัยที่ประสงค์รับคําปรึกษาผ่านช่องทาง econsultcenter@fda.moph.go.th, Line ID: @consult_fda และ โทร 1556
นอกจากนี้ อย. มีการจัดทําระบบสนับสนุนให้งานวิจัยนวัตกรรมสุขภาพออกสู่ตลาดมากขึ้น โดยประสานงานกับภาคีเครือข่าย เช่น อุทยานวิทยาศาสตร์ หน่วยงานให้ทุน มหาวิทยาลัยต่างๆ เพื่อดึงให้นักวิจัยที่กําลังพัฒนาผลิตภัณฑ์สุขภาพนวัตกรรมและมีระดับความพร้อมของเทคโนโลยี (Technology readiness level; TRL) อยู่ในระดับ 3 เป็นอย่างน้อยหรือมีผลิตภัณฑ์ต้นแบบแล้ว สามารถยื่นข้อมูลการพัฒนาผลิตภัณฑ์ด้วยขั้นตอนที่รวดเร็ว ซึ่งจะส่งผลต่อปริมาณผลิตภัณฑ์ที่ออกสู่ท้องตลาด และสินค้ากลุ่มนวัตกรรมสุขภาพสามารถอุตสาหกรรมที่เข้ามาสร้างมูลค่าเพิ่มทางเศรษฐกิจได้ต่อไป
รัฐบาลไทย-ข่าวทำเนียบรัฐบาล-​กระทรวงยุติธรรม โดยกรมคุมประพฤติ จัดประชุมคณะกรรมการป้องกันการกระทำความผิดซ้ำ ครั้งที่ ๒/๒๕๖๖
วันจันทร์ที่ 7 สิงหาคม 2566
07/08/2566
​กระทรวงยุติธรรม โดยกรมคุมประพฤติ จัดประชุมคณะกรรมการป้องกันการกระทําความผิดซ้ํา ครั้งที่ ๒/๒๕๖๖
​กระทรวงยุติธรรม โดยกรมคุมประพฤติ จัดประชุมคณะกรรมการป้องกันการกระทําความผิดซ้ํา ครั้งที่ ๒/๒๕๖๖
ในวันศุกร์ที่ ๔ สิงหาคม ๒๕๖๖ เวลา ๑๐.๐๐ น. นายวิษณุ เครืองาม รองนายกรัฐมนตรี รักษาราชการแทน รัฐมนตรีว่าการกระทรวงยุติธรรม เป็นประธานการประชุมคณะกรรมการป้องกันการกระทําความผิดซ้ํา ครั้งที่ ๒/๒๕๖๖ โดยมี นายสหการณ์ เพ็ชรนรินทร์ รองปลัดกระทรวงยุติธรรม ซึ่งได้รับมอบหมายจากปลัดกระทรวงยุติธรรม เข้าร่วมประชุมในฐานะรองประธานคณะกรรมการ ผู้ทรงคุณวุฒิในด้านต่างๆ และคณะกรรมการจากหน่วยงานสําคัญ อาทิ สํานักงานศาลยุติธรรม สํานักงานอัยการสูงสุด กระทรวงมหาดไทย กระทรวงสาธารณสุข สํานักงานตํารวจแห่งชาติ โดยมี นายวีระกิตติ์ หาญปริพรรณ์ อธิบดีกรมคุมประพฤติ ในฐานะกรรมการและเลขานุการ และ พันตํารวจโท มนตรี บุณยโยธิน รองอธิบดีกรมคุมประพฤติ ผู้ช่วยเลขานุการ ตลอดจนเจ้าหน้าที่ที่เกี่ยวข้องเข้าร่วมการประชุม ณ ห้องประชุม ๕-๐๑ อาคารกระทรวงยุติธรรม และผ่านระบบการประชุมทางไกล (Video Conference)
ในโอกาสนี้ ที่ประชุมได้รับทราบถึงผลการดําเนินการของคณะกรรมการพิจารณากําหนดมาตรการป้องกันการกระทําความผิดซ้ํา จากนั้น ได้เข้าสู่วาระพิจารณาร่างกฎกระทรวงการกําหนดมาตรการแก้ไขฟื้นฟูผู้กระทําความผิดซ้ํา พ.ศ. .... ของกรมราชทัณฑ์ ซึ่งคณะกรรมการได้ร่วมกันให้ข้อเสนอแนะและความเห็นต่อร่างกฎกระทรวงดังกล่าว โดยให้กรมราชทัณฑ์นําไปปรับแก้ตามความเห็นของที่ประชุมก่อนดําเนินการนําเสนอไปยังสํานักงานคณะกรรมการกฤษฎีกาต่อไป
นอกจากนี้ ยังได้ร่วมกันพิจารณาการแต่งตั้งคณะอนุกรรมการเพื่อกลั่นกรองและพิจารณานําเสนอคณะกรรมการป้องกันการกระทําความผิดซ้ํา อันประกอบด้วย คณะอนุกรรมการมาตรการแก้ไขฟื้นฟูผู้กระทําความผิด และคณะอนุกรรมการศูนย์เฝ้าระวังความปลอดภัยของประชาชน ทั้งนี้ การดําเนินการของคณะกรรมการป้องกันการกระทําความผิดซ้ํา เป็นไปตามความในมาตรา ๘ แห่งพระราชบัญญัติมาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง พ.ศ. ๒๕๖๕ มีหน้าที่ในการกําหนดนโยบายในการป้องกันการกระทําความผิดซ้ํา รวมถึงให้ข้อเสนอแนะมาตรการแก้ไขฟื้นฟูและมาตรการสําคัญอื่นๆ ที่จะนําไปสู่การจัดทําแนวทางเพื่อป้องกันการกระทําผิดซ้ํา เพื่อให้หน่วยงานที่เกี่ยวข้องนําไปบังคับใช้ได้อย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-ขับเคลื่อน 2 หลักสูตรแซนด์บ็อกซ์ เร่งผลิตกำลังคนสมรรถนะสูง ตรงโจทย์ภาคอุตสาหกรรม
วันจันทร์ที่ 7 สิงหาคม 2566
ขับเคลื่อน 2 หลักสูตรแซนด์บ็อกซ์ เร่งผลิตกําลังคนสมรรถนะสูง ตรงโจทย์ภาคอุตสาหกรรม
.....
กระทรวง อว. ได้ดําเนินการจัดการศึกษารูปแบบ “แซนด์บ็อกซ์” ซึ่งเป็นโมเดลใหม่ที่จะช่วย “ผลิตกําลังคนสมรรถนะสูง” ได้
.
โดยไม่ติดข้อจํากัดเดิมที่มีอยู่ มุ่งเน้นให้ผู้เรียนเรียนในสิ่งที่ตรงความต้องการของภาคอุตสาหกรรมในประเทศ และเมื่อเรียนจบต้องมีงานทํา
.
โดยเพิ่มหลักสูตรใหม่ 2 หลักสูตร ประกอบด้วย:
.
• หลักสูตรแรก คือ หลักสูตรวิศวกรรมศาสตรบัณฑิต สาขาวิชาวิศวกรรมบูรณาการระบบการผลิต (ต่อเนื่อง) โดย มหาวิทยาลัยศิลปากร มหาวิทยาลัยบูรพา และมหาวิทยาลัยเทคโนโลยีพระจอมเกล้าพระนครเหนือ มีเป้าหมาย:
> ผลิตวิศวกรบูรณาการระบบ (system integrator) รวม 60 คน ในระยะเวลา 3 ปี หลักสูตรนี้ มีรูปแบบการเรียนที่ยืดหยุ่น เรียนทฤษฎีเป็นโมดูลผ่านระบบ e-learning และสามารถลงทะเบียนเรียนได้ “โดยไม่ยึดตามภาคการศึกษา” ผู้เรียนออกแบบเส้นทางการเรียนรู้ได้เอง
.
• หลักสูตรที่ 2 หลักสูตรบริหารธุรกิจบัณฑิต สาขาการจัดการการท่องเที่ยวเชิงสุขภาพแบบองค์รวม (หลักสูตรสองภาษา) โดย วิทยาลัยนานาชาติ มหาวิทยาลัยบูรพา มีเป้าหมาย:
> ผลิตผู้บริหารระดับต้นและระดับปฏิบัติการในอุตสาหกรรมการท่องเที่ยวเชิงสุขภาพแบบองค์รวม จํานวน 200 คน ในระยะเวลา 3 ปี
* จุดเด่นของหลักสูตร:
- เป็นหลักสูตรปริญญาตรีที่ใช้ระยะเวลาเรียนเพียง 2 ปี มีการจัดการศึกษาแบบ co-creation ร่วมกับสถานประกอบการ เรียนในมหาวิทยาลัย 1 ภาคเรียนและเรียนในสถานประกอบการ 3 ภาคเรียน
- บูรณาการศาสตร์ด้านการท่องเที่ยวเชิงสุขภาพและธุรกิจจาก 4 คณะในมหาวิทยาลัย ได้แก่ วิทยาลัยนานาชาติ คณะสหเวชศาสตร์ คณะแพทย์ศาสตร์ และคณะวิทยาศาสตร์การกีฬา
- สถานประกอบการยังร่วมสนับสนุนนักศึกษาทั้งในรูปแบบ in-kind และ in-cash และรับนักศึกษาเข้าทํางานหลังเรียนจบ
.
ทั้งนี้ คณะทํางานเพื่อส่งเสริมการจัดการศึกษาที่แตกต่างจากมาตรฐานการอุดมศึกษาเผยถึงภาพรวมความก้าวหน้าการดําเนินการจัดการศึกษาแบบแซนด์บ็อกซ์ว่า
.
ปัจจุบันมีข้อเสนอที่ “ได้รับการยกเว้นเกณฑ์ที่เป็นข้อจํากัด” และอนุมัติให้จัดการศึกษาแบบแซนด์บ็อกซ์ไปแล้ว 11 ข้อเสนอ และเปิดรับสมัครนักศึกษาแล้ว 7 ข้อเสนอ สําหรับเป้าหมายผลิตกําลังคนสมรรถนะสูงนั้น คาดว่าจะมากกว่า 19,000 คน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-คลอดแล้ว! หลักเกณฑ์ส่งเสริมการร่วมลงทุนรัฐ - เอกชน นำผลงานวิจัยและนวัตกรรมต่อยอดในเชิงพาณิชย์
วันจันทร์ที่ 7 สิงหาคม 2566
คลอดแล้ว! หลักเกณฑ์ส่งเสริมการร่วมลงทุนรัฐ - เอกชน นําผลงานวิจัยและนวัตกรรมต่อยอดในเชิงพาณิชย์
.....
เมื่อเร็ว ๆ นี้ เว็บไซต์ราชกิจจานุเบกษา เผยแพร่ ระเบียบสํานักนายกรัฐมนตรี ว่าด้วยการร่วมลงทุนระหว่างรัฐและเอกชนในโครงการซึ่งนําผลงานวิจัยและนวัตกรรมไปใช้ประโยชน์ มีผลบังคับใช้แล้ว เพื่อส่งเสริมให้สถาบันอุดมศึกษาของรัฐ สถาบันวิจัย และหน่วยงานอื่นของรัฐ นําผลงานวิจัยและนวัตกรรมไปใช้ประโยชน์ทางธุรกิจและทางสังคม หรือเชิงสาธารณประโยชน์ สร้างความเป็นหุ้นส่วนระหว่างรัฐและเอกชน หรือสร้างให้เกิดธุรกิจฐานเทคโนโลยีและนวัตกรรมรายใหม่
.
ซึ่งลักษณะโครงการร่วมลงทุน ครอบคลุม โครงการที่นําผลงานวิจัยและนวัตกรรมที่มีความพร้อมไปใช้ดําเนินการ หรือเป็นโครงการที่มีอยู่แล้วและนําไปศึกษาต่อยอด หรือนําไปขยายผลให้เกิดการใช้ประโยชน์ในวงกว้าง
.
โดยรูปแบบการร่วมลงทุน หน่วยงานเจ้าของโครงการร่วมลงทุน สามารถร่วมลงทุนกับเอกชน 1) จัดตั้งบริษัทร่วมทุนที่เป็นบริษัทจํากัดหรือบริษัทมหาชน 2) จัดตั้งนิติบุคคลเพื่อร่วมลงทุน (Holding Company) 3) จัดตั้งนิติบุคคลเพื่อร่วมลงทุนใน ‘วิสาหกิจเริ่มต้น’ หรือ สตาร์ทอัพ (Startup) ซึ่งมีวัตถุประสงค์ในการนําผลงานวิจัยและนวัตกรรมไปใช้ประโยชน์ได้
.
อ่านรายละเอียดฉบับเต็ม คลิกhttps://ratchakitcha.soc.go.th/.../140D183S0000000000100.pdf
#ไทยคู่ฟ้า#สื่อสารรัฐบาลไทย
-------------------
Website :www.thaigov.go.th
Facebook/Twitter : ไทยคู่ฟ้า
YouTube : ไทยคู่ฟ้า ทําเนียบรัฐบาล
LINE/TikTok : ไทยคู่ฟ้า (@thaigov)
รัฐบาลไทย-ข่าวทำเนียบรัฐบาล-เว็บไซต์ Travelness ให้กรุงเทพยืนหนึ่ง! เมืองที่มีนักท่องเที่ยวเยือนมากที่สุดในโลก
วันจันทร์ที่ 7 สิงหาคม 2566
เว็บไซต์ Travelness ให้กรุงเทพยืนหนึ่ง! เมืองที่มีนักท่องเที่ยวเยือนมากที่สุดในโลก
.....
เว็บไซต์ Travelness ได้จัดอันดับเมืองที่มีนักท่องเที่ยวเดินทางไปเยือนทั่วโลก ปี 2023 ปรากฎว่า กรุงเทพมหานคร เมืองหลวงของประเทศไทย เป็นอันดับที่ 1 มีจํานวนชาวต่างชาติเดินทางมาทั้งสิ้น 22.78 ล้านคน
.
นอกจากนี้ ข้อมูลจากการท่องเที่ยวแห่งประเทศไทย เผยว่าตั้งแต่วันที่ 1 ม.ค. 66 - 24 ก.ค. 66 สร้างรายได้รวม 1,125,072.88 ล้านบาท
.
โดยเฉพาะช่วง 24–30 ก.ค. 66 มีนักท่องเที่ยวจํานวน 563,882 คน คิดเป็นจํานวนนักท่องเที่ยวต่างชาติที่เดินทางเข้าประเทศไทยเฉลี่ยวันละ 80,555 คน
.
ไม่เพียงเท่านี้ ยังมีผลสํารวจจาก The Pew Research Center ของสหรัฐอเมริกา ในเดือน มี.ค. 66 พบว่าอาหารไทยได้รับการโหวตเป็นอาหารยอดฮิตอันดับ 3 อาหารเอเชียที่ขายดีในอเมริกา
.
สําหรับประเทศไทยยังคงเป็นปลายทางการท่องเที่ยวของนักท่องเที่ยวจากทั่วโลก คาดว่าตลอดทั้งปี 66 การท่องเที่ยวไทยจะสามารถสร้างรายได้ราว 2.38 ล้านล้านบาท และจํานวนนักท่องเที่ยวต่างประเทศอาจมีมากกว่า 25 ล้านคน
.
อ่านเพิ่มเติม คลิก >>https://www.thaigov.go.th/news/contents/details/70917
.
#ไทยคู่ฟ้า#สื่อสารรัฐบาลไทย
-------------------